Golf: Dean Burmester heads to the Joburg Open hungry for more success [SOUND]
Die hooftrekke uit die belangrikste nuusblaaie soos op 24 November 2021:
Skryf die Bankreguleerder het Sipho Pityana se aanname verwerp dat sy optrede veroorsaak het dat sy kandidatuur vir die Absa-voorsitterskap verwerp is.
Berig die DA-leier, John Steenhuisen sê Suid-Afrika is by 'n draaipunt en die oorwinnings in die afgelope plaaslike regeringsverkiesing het getoon die ANC kan gewen word. Die koerant skryf oor die verkiesing van DA-kandidate vir die poste van burgemeester, hoofsweep en Speaker in Tshwane.
Dan skryf die koerant oor 'n motorongeluk waarin 'n matriekleerder van Mokopane in Limpopo se pa en kêrel omgekom het. Die groen Jeep wat die ongeluk na bewering veroorsaak het, het weggejaag van die toneel af.
En laastens word berig 'n 72-jarige pensioentrekker van KwaZulu-Natal het sy Powerball-boerpot van 100-miljoen-rand opgeëis.
Skryf die DA het skoonskip gemaak in Tshwane en die DA-burgemeester, Randall Williams sê 'n koalisieregering in die hoofstad is goed vir stabiliteit en gehalte dienslewering.
Berig president Cyril Ramaphosa sê die ANC se ineenstorting in die verkiesing van ampsdraers in metro's is teleurstellend.
Lei met "DA MAYORS TO WALK TIGHTROPE". Die koerant skryf die DA sal nou maniere moet vind om met die EFF en ActionSA saam te werk.
Wil weet wie is werklik in beheer in die metrorade waar die DA tot ampsdraers verkies is?
Het dieselfde hoofberig as Beeld oor die draaipunt in Suid-Afrikaanse politiek.
En dan skryf die koerant oor die moord op die 67-jarige Daleen Cameron van Bayswater in Bloemfontein. Sy is tuis oorval terwyl haar man Alex apteek toe is.
Berig die DA sal volgens kenners waarskynlik na die EFF se pype moet dans ná sy oorwinning in die vernaamste metro's in Gauteng.
Dan skryf die koerant 'n 70-jarige man is dood toe sy bakkie deur vloedwater in Mosselbaai meegesleur is.
En laastens word ook berig oor die Powerball-boerpot-wenner van KwaZulu-Natal.
Skryf Icosa sê die veroordeelde verkragter wat as burgemeester van Kannaland verkies is, Jeffrey Donson sal sy pos behou aangesien hy reeds vir sy misdaad gestraf is.
En tweedens vra die koerant of die eThekwini Metro die volgende nederlaag vir die ANC gaan inhou ná die DA se oorwinnings in die drie belangrike metro's in Gauteng.
Berig daar is opnuut waarskuwings uitgereik oor aanvalle op Tafelberg en skryf die opruimingswerk in die vloedgeteisterde George het begin.
Skryf ten spyte van goeie neerslae in Nelson Mandelabaai was daar nie genoeg reën in die opvangsgebiede nie en die waterprobleme in die Baai is steeds nie opgelos nie.
Berig 'n polisiebeampte is gistermiddag gewond toe hy probeer het om 'n gekaapte voertuig terug te win op die hoek van Currie- en Moorestrate in Oos-Londen.
Skryf die inwoners van Pietermaritzburg het die nuutverkose burgemeester van Umsunduzi, Mzimkhulu Thebolla gevra om 'n verskil te maak.
Berig die ANC se sogenaamde New Dawn is in die weegskaal met 'n onsekere uitkoms in die burgemeestersverkiesing in eThekwini. Volgens kenners sal dit 'n uitwerking hê op die ANC se kanse in 2024.
Skryf voedselpryse het wêreldwyd die hoogste vlak in tien jaar bereik en lande sal vanjaar reuse-bedrae aan voedselinvoere moet bestee.
En dan berig die koerant meer as 'n jaar en 'n half nadat die Covid-19-pandemie die toerismebedryf op sy knieë gedwing het, is die regering deel van gesprekke oor 'n plan vir die herlewing van die bedryf.